স্থানীয় বাসিন্দারা জানান, কয়রা উপজেলা সদর থেকে সরকারি স্বাস্থ্যসেবা প্রতিষ্ঠান তথা উপজেলা স্বাস্থ্য কমপ্লেক্সটি দূরে থাকায় এ উপজেলার লোকদের প্রায়ই অপচিকিৎসকার শিকার হতে হয়। উপজেলার দক্ষিণ বেদকাশি ইউনিয়নের জোরশিং গ্রামের বাসিন্দা স্কুল শিক্ষক মিলন হোসেন বলেন, সেখানকার লোকজন চিকিৎসা সেবার জন্য লঞ্চ বা বাসযোগে খুলনার দিকে চলে যেতে বাধ্য হয়। এজন্য উপজেলা সদরে সরকারিভাবে একটি হাসপাতাল নির্মাণ দীর্ঘদিনের দাবি। এজন্য থানা সংলগ্ন এলাকায় জায়গাও দেখা হয়েছে। ১০ শয্যার একটি হাসপাতাল নির্মাণের প্রস্তুতি নেয়া হয়েছে সরকারের পক্ষ থেকে। আর ওই হাসপাতাল নির্মাণের পর এর নাম নির্ধারণ নিয়েও জটিলতার সৃষ্টি হয়েছে। কয়রা হাসপাতাল নাম দেয়ার প্রস্তুতি নেয়া হলেও বেসরকারিভাবেই সেখানে আগে থেকেই গড়ে উঠেছে কয়রা হাসপাতাল এন্ড ডায়াগনষ্টিক সেন্টার। সে ক্ষেত্রেও প্রস্তাবিত সরকারি হাসপাতালটির নামকরণও ওই বেসরকারি হাসপাতালটির জন্য বাধাগ্রস্ত হতে পারে বলে আশংকা রয়েছে।